Diari Oficial de la Generalitat Valenciana


Sumari del DOGV 5835, del 26-08-2008 (2008/10887)

Circular 1/2008, de 18 d'agost, del Consell Regulador de la Denominació d'Origen Utiel-Requena, sobre l'increment dels rendiments per hectàrea de les varietats blanques de les vinyes.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   5835

Data del DOGV
:   26-08-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10484


Data del document
:   18-08-2008

Organisme emissor
:   Consell Regulador de la Denominació d'Origen Utiel-Requena

Tipus de document
:   Circular

Descriptors 

:   * Requena
    * Utiel
    * vi
    * viticultura
    * raïm
    * denominació d'origen

Circular 1/2008, de 18 d'agost, del Consell Regulador de la Denominació d'Origen Utiel-Requena, sobre l'increment dels rendiments per hectàrea de les varietats blanques de les vinyes. [2008/10478]  
Per haver-ho així acordat el Ple del Consell Regulador de la Denominació d'Origen Utiel-Requena, en la sessió del dia de hui (18.08.2008), i a petició del sector, es comunica que d'acord amb l'article 8, apartat 1, in fine, del Reglament de la Denominació d'Origen, s'ha adoptat l'acord, per unanimitat, d'incrementar els rendiments per hectàrea de les varietats blanques, en un 15%, és a dir: per a les formacions en vas el rendiment serà de 9.200 quilos; i per a les vinyes amb formacions en espatleres serà d'11.155 quilos.  
Esta mesura de caràcter excepcional i amb vigència únicament i exclusivament per a la verema de l'any 2008 està motivada per les successives visites realitzades pels inspectors de qualitat d'este Consell Regulador a les vinyes inscrites en la denominació d'origen al llarg del període vegetatiu de les varietats objecte d'este acord. En estes s'ha anat observant que el desenvolupament natural de la brotació i la seua successiva floració i creixement han donat una quantitat de fruits importants en les varietats blanques. Si a això sumem les especials característiques climatològiques del període estiuenc, en què les temperatures mitjanes han sigut molt més fresques del que és habitual, han coadjuvat perfectament que les vinyes de raïm blanc tinguen una producció més alta del que és normal i d'una qualitat a pesar d'això molt elevada. Estes observacions han sigut ratificades per les consultes elevades als successius cellers i representants legals de la Denominació d'Origen Utiel-Requena.  
Cosa que es fa saber a tots els interessats, i es deixa constància que el present acord s'ha adoptat en exercici de les potestats juridicopúbliques que la Llei d'Ordenació del Sector Vitivinícola 2/2005, de 27 de maig, reserva al Consell Regulador en esta matèria, per la qual cosa contra el present acord, que no és ferm en la via administrativa, es podrà interposar recurs d'alçada davant de la Conselleria d'Agricultura, Pesca i Alimentació, en el termini d'un mes, sense perjuí que l'interessat puga interposar els recursos que estime convenient.  
Cosa que es fa saber a tots els efectes legals oportuns.  
Utiel, 18 d'agost de 2008.- El president: Vicente Pérez Muñoz.- El secretari: José Alfonso Sierra Salinas.